Document ID: 32008R0228

Komisijas Regula (EK) Nr. 228/2008
(2008. gada 13. marts),
ar ko groza Regulu (EK) Nr. 595/2004 attiecībā uz piena piegāžu un tiešās tirdzniecības kontroļu biežumu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1788/2003, ar ko nosaka maksājumu piena un piena produktu nozarē (1), un jo īpaši tās 24. pantu,
tā kā:
(1)
Komisijas Regulas (EK) Nr. 595/2004 (2), ar kuru paredz sīki izstrādātus noteikumus par to, kā piemērojama Padomes Regula (EK) Nr. 1788/2003, 22. panta 1. punktā noteikts to kontroļu obligātais biežums, kas jāveic attiecībā uz piegādēm un tiešo tirdzniecību. Šīs kontroles jāiekļauj vispārīgā kontroles plānā, kas izstrādāts, pamatojoties uz riska analīzi.
(2)
Bulgārija un Rumānija maksājumu sistēmu pirmo reizi piemēros 2007./2008. gada divpadsmit mēnešu periodā. Lai atvieglotu jaunās sistēmas piemērošanu, jāatļauj šīm dalībvalstīm viena gada pārejas periodā samazināt piegāžu un tiešās tirdzniecības kontroļu biežumu.
(3)
Pieredze liecina, ka to ražotāju skaits, kam ir viena vai divas govis, dalībvalstīs joprojām ir ievērojams, jo īpaši tiešajā tirdzniecībā. Tāda paša kontroļu biežuma saglabāšana rada šiem ražotājiem nesamērīgu administratīvo slogu un var radīt situāciju, kurā kontroles pasākumi netiek koncentrēti uz augsta riska darbībām. Tāpēc ir ieteicams samazināt kontroļu biežumu maziem tiešajiem pārdevējiem, kas saražo mazāk par 5 000 kg piena ekvivalenta.
(4)
Lai dalībvalstis varētu izmantot mazāk apgrūtinošu situāciju, ko rada pielāgots kontroļu biežums, un ņemot vērā, ka saskaņā ar Regulas (EK) Nr. 595/2004 19. panta 2. punktu kontroles daļēji veic attiecīgajā divpadsmit mēnešu periodā, daļēji pēc minētā perioda, ir lietderīgi piemērot pielāgoto kontroļu biežumu 2007./2008. gada divpadsmit mēnešu periodam, t. i., periodam, kas sākas 2007. gada 1. aprīlī un beidzas 2008. gada 30. martā.
(5)
Tāpēc attiecīgi jāgroza Regula (EK) Nr. 595/2004.
(6)
Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 595/2004 22. pantu groza šādi.
1)
Ar šādu tekstu aizstāj 1. punkta a) apakšpunktu:
“a)
2007./2008. gada divpadsmit mēnešu periodam un turpmākajiem divpadsmit mēnešu periodiem - 2 % ražotāju, izņemot attiecībā uz Bulgāriju un Rumāniju, kur vismaz 1 % ražotāju kontrolē 2007./2008. gada divpadsmit mēnešu periodam;”.
2)
Panta 2. punktu aizstāj ar šādu:
“2. Šīs regulas 21. panta 2. punktā minētajās kontrolēs iekļauj vismaz:
a)
5 % ražotāju vai
b)
šādas divas grupas:
i)
1 % ražotāju, kuru tiešās tirdzniecības individuālais references daudzums ir mazāks par 5 000 kg un kuri tiešajai tirdzniecībai attiecīgajam divpadsmit mēnešu periodam deklarējuši mazāk par 5 000 kg piena vai piena ekvivalenta;
ii)
5 % ražotāju, kas neatbilst i) punktā noteiktajiem nosacījumiem.”
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
To piemēro no 2007. gada 1. aprīļa.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 13. martā

Labels: 17
6
15